Rīku kaste 1. – 3. klasei

1. nodarbība - Kas bija Aristotelis?

**Nodarbības atsegums**

**Nodarbībā sasniedzamie rezultāti:**

***Skolēnam veidojas priekšstats par to,***

* ka Aristotelis ir ietekmīgs Senās Grieķijas domātājs;
* kāda ir grieķu dzīve, tās sasniegumi un ietekme uz Retumu pasauli.

***Skolēnam sāk veidoties morālais ieradums***

* izstrādāt vēsturiski pamatotus jautājumus par Aristoteli;
* ieinteresēties par nozīmīgu cilvēku, kas ietekmējis pasaules un ētikas domāšanas veidu.

**Atslēgvārdi:** Senā Grieķija, filozofija, secināt, nozīmīgs, hronoloģiska secība.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Kultūra | Cilvēks, cilvēka daba, patiesība |
| **Tikumi** | Gudrība | Zinātkāre, pašiedziļināšanās  |

**Mācību materiāli:**

* *PowerPoint* prezentācija.
* “Aristoteļa statujas lapa” – novērojumi-secinājumi-jautājumi (1. materiāls). *Pirms nodarbības skolotājs izdrukā vienu lapu katram skolēnam.*
* Video “Aristoteļa biogrāfija skolēniem” transkripcija latviešu un angļu valodā (2. materiāls).
* Darba lapa “Galvenie notikumi Aristoteļa dzīvē” (3. materiāls). *Pirms nodarbības skolotājs izdrukā 3. materiāla 1. lapu un sagriež vienu sarakstu katram skolēnam.* Atbildes 2. lapā – tikai skolotājam!
* Darba lapa “Aristoteļa idejas” (4. materiāls – izvēles). *Skolotājs var izdrukāt vienu Aristoteļa ideju lapu katram skolēnam vai apskatīties to kopīgi prezentācijā.*

**Atslēgas jautājumi:**

1. Ko jūs varat secināt par Aristoteli, raugoties uz viņa statuju?
2. Kādus jautājumus jūs vēlētos uzdot, lai uzzinātu vairāk par Aristoteli?
3. Ko nozīmē “hronoloģiska secība”?
4. Kā var sagrupēt Aristoteļa idejas?
5. Kura ideja, jūsuprāt, ir visnozīmīgākā?

**Mācību aktivitātes**

**Ierosme. Ko tu redzi?**

**[2. slaids]** Parādiet attēlu ar Aristoteļa statuju! Izdaliet 1. materiālu (darba lapu), aiciniet skolēnus pierakstīt attiecīgajās vietās atbildes uz šādiem jautājumiem:

1. Ko tu redzi?
2. Ko var secināt par viņu, raugoties uz statuju? [Piemēram - Kad viņš dzīvoja? (skatoties uz apģērbu); Par ko viņš strādāja? (tīstoklis rokās); Vai viņš bija svarīgs? (podests)]
3. Kādus jautājumus tu vēlētos uzdot par Aristoteli?

Izstāstiet bērniem, ka Aristotelis bija sengrieķu filozofs, kurš tiek uzskatīts par vienu no visu laiku dižākajiem domātājiem.

**1. aktivitāte. Aristoteļa dzīve**

**[3. slaids]** Skatieties Aristoteļa īso biogrāfiju (“Aristoteļa biogrāfija bērniem” <https://www.youtube.com/watch?v=YTazZMcJU_M> [3:23]. Video angļu valodā, bet runā lēni un saprotami. Transkripcija angļu un latviešu valodā pieejama 2. materiālā).

Pēc tam izdaliet skolēniem sarakstu ar Aristoteļa dzīves notikumiem (3. materiāls)!

Aiciniet viņus tos sarindot hronoloģiskā secībā, pierakstot pareizo kārtas numuru katrā lodziņa (no 1 līdz 6). (Atbilde – 3. materiāla 3. lapā)

Un tad aiciniet skolēnus Aristoteļa dzīves notikumus prezentēt kā plakātu, biogrāfiju vai, iespējams, komiksu.

**2. aktivitāte. Aristoteļa idejas**

**[4. slaids]** Aristoteli interesēja dažādas zināšanas – viņš izdarīja dažādus atklājumus un attīstīja idejas matemātikā, astronomijā, bioloģijā, fizikā un filozofijā.

Aplūkojiet kopā ar skolēniem Aristoteļa idejas un veidojiet diskusiju!! (Var parādīt idejas prezentācijā vai izdalīt darba lapu “Aristoteļa idejas” (*4. materiāls*)).

* Vai tās var iedalīt grupās?
* Kāpēc izvēlējies tās sagrupēt tieši šādi?
* Kura ideja, tavuprāt, ir visnozīmīgākā un kura – vismazāk nozīmīga? Kāpēc?

**Kopīgā noslēguma apspriede. Trīs vārdi**

**[5. slaids]** Pajautājiet skolēniem: “Domājot par to, ko esi uzzinājis, kādus 3 vārdus tu izmantotu, lai aprakstītu Aristoteli? Kāpēc izvēlējies tieši šos vārdus?”

**Papildus materiāls skolotājam:**

1. aktivitātei:

* Latvijas Enciklopēdiskā vārdnīca <https://www.letonika.lv/groups/default.aspx?q=aristotelis&s=0&g=1&r=1>
* Vikipēdija <https://lv.wikipedia.org/wiki/Aristotelis>
* <http://vesture.eu/Aristotelis_no_Stag%C4%ABras>
* Citi resursi angļu valodā: <https://www.dkfindout.com/uk/history/ancient-greece/aristotle/>

Izskaidrojiet, ka runa nav par studentu svētkiem "Aristotelis"! 😊

2. aktivitātei:

* Aristoteļa aforismu lapa <https://aforismi.lv/autors/aristotelis>
* Aristoteļa atziņu lapa <https://www.eurika.lv/lv/pantini/aristotela_atzinas/nr/all.html?t=Aristote%C4%BCa+atzi%C5%86as>